kardosdrur/scandi-wiki huggingface dataset:
M/S Kungsholm (færge)

M/S Kungsholm er en passagerskib, der sejler i Luleå skærgård. Skibet blev bygget i 1990, og indsat på overfarten Stockholm-Mariefred i Sverige. Efter 4 måneder, gik rederiet konkurs, og skibet blev solgt til Gripsholms rederi. I 1991 blev den solgt til Jørgen Andersen fra Ballerup, der ville oprette busforbindelser til alle landsdele, med sit firma Gråhundbus. Skibet blev omdøbt til M/S Gråsælen af Ærøskøbing og indsat på overfarten Stigsnæs-Lohals-Ærøskøbing-Svendborg-Fynshav. Her sejlede den i 2 år, men måtte stoppe, da ruten ikke kunne betale sig. Skibet måtte ikke sætte passagerer af i Svendborg, da Det Ærøske Færgeselskab havde eneret på at ligge til her. Derfor flyttedes skibet til overfarten Odense-Samsø-Kalundborg. Her sejlede den indtil 1998, hvor den blev solgt tilbage til Sverige, og omdøbt til M/S Kungsholm.

Skibe bygget i Sverige
Færger fra Sverige
Færger i Danmark
Nuno Gomes

Nuno Gomes (født Nuno Miguel Soares Pereira Ribeiro 5. juli 1976 i Amarante) er en tidligere portugisisk fodboldspiller. Som optrådte som angriber senest hos Blackburn Rovers i engelske Premier League.

Landshold 
Nuno Gomes debuterede på Portugals A-landshold i 1996, bare 19 år gammel. Han slog igennem fire år senere, under EM 2000, da han scorede i Portugals åbningskamp. Han scorede fire mål i turneringen, hvor Portugal kom til semifinalen.

Han har senere deltaget i VM 2002, EM 2004 og VM 2006, hvor han scoret et mål i bronzefinalen mod Tyskland.

Klubfodbold 
Nuno Gomes debuterede for klubben Boavista FC sæsonen 1994/95. Efter tre sæsoner i klubben (med 60 ligamål i 101 kampe) gik han til italienske AC Fiorentina. Han vandt den italienske cup det første år, før klubbens økonomiske problemer fremskyndede Gomes' retur til Benfica.
Efter 12 år i Benfica skiftede Nuno Gomes i sæsonen 2011-2012 til Braga på en fri transfer.
Det skulle vise sig og blive et kort ophold for den nuværende 36 årige angriber der i sommertransfervinduet 2012-13 skifter til de engelske Premier League-nedrykkere Blackburn Rovers hvor han bliver udstyret med en 2-årig kontrakt.

Eksterne links 
 Officielle hjemmeside

Fodboldspillere fra Portugal
Fodboldspillere fra S.L. Benfica
Fodboldspillere fra ACF Fiorentina
Fodboldspillere fra Blackburn Rovers F.C.
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Kopiband

Et kopiband, eller et coverband, er et band, som udelukkende spiller musik som andre musikere tidligere har indspillet. 
I underholdningsbranchen lever mange bands og musikere af at spille deres egne versioner af kendte hits. De fleste dansebands og festmusikere er således gode eksempler på kopibands, der optræder med deres egne versioner af andres store hits. Sweethearts er et kendt eksempel på et dansk kopiband, og på den internationale scene er Smokie et godt eksempel på et kopiband, der er blevet anerkendt for deres versioner af andres musik.
I den rytmiske musikverden er det udbredt, også blandt store internationale kende bands og sangere, at indspille versioner af andre kunstneres originalindspilninger. At tage gamle hits og give dem en mere nutidig tolkning er ligeledes et helt almindeligt fænomen. Dette gør dog ikke bandet til et kopiband, så længe størstedelen af musikken er original. For at være et kopiband skal al - eller næsten al musikken være kopier af andres musik. 

I den klassiske verden er kopimusik en helt almindelig praksis. Alle store orkestre spiller værker som tidligere er opført og indspillet. Her betragtes dirigenten som afgørende for tolkningen af de klassiske værker, og ordet "kopiband" er ikke en betegnelse der normalt bruges i klassisk musik, selv om det i realiteten er dækkende for den praksis der udøves.

Musikgrupper
Nicolai Theodor de Ployart

Nicolai Theodor de Ployart (20. september 1741 i København – 21. marts 1821 i Haderslev) var en dansk søofficer, kammerherre og amtmand.

Biografi 
Hans fader var kontreadmiral Conrad Ployart, deputeret i Admiralitetskollegiet (1691 – 2. juni 1744), moderen Louise født Ocksen (død 22. april 1764). Ployart blev sekondløjtnant i Marinen 1759, premierløjtnant 1763, kaptajnløjtnant 1770, kaptajn samme år.

Han indtrådte derefter i russisk tjeneste, hvor han efterhånden tjente sig op til kaptajn af 1. rang; efter fem års forløb vendte han tilbage til Danmark, indtrådte på ny i nummer som kaptajn og blev derhos generaladjudant samt kammerherre.

1775 giftede han sig med Anna Barbara Lastrup og kom derved i besiddelse af en betydelig formue. To år senere optoges han i den danske adelstand.

1781 ansattes han som hofchef for prins Anton Ulrik af Braunschweigs fire børn, hvilke efter et langt fangenskab i Rusland 1781 fik tilladelse til at flytte til Horsens, hvor der blev indrettet et hof for dem. I denne stilling forblev han til 1785, da han ansattes som amtmand i Haderslev Amt, hvorfra han kort tid efter forflyttedes til Flensborg Amt. 1808 tog Ployart sin afsked og blev derefter gehejmekonferensråd: allerede 1781 var han blevet ridder af Dannebrog. Efter sin afskedigelse bosatte han sig i Haderslev, som det synes, og her døde han 21. marts 1821.

Ployart skildres som en særdeles smuk og beleven mand; ved kejserinde Katharina den Stores hof gik han under navnet "le beau Danois" (den smukke dansker).

Søofficerer fra Danmark
Danskere i 1700-tallet
Personer fra København
Danskere i 1800-tallet
Amtmænd fra Slesvig
Riddere af Dannebrog (1671-1808)
Personer i Dansk Biografisk Leksikon
Hofchefer fra Danmark
Kammerherrer fra Danmark
Gehejmekonferensråder fra Danmark
Vejlesø Kanal

Vejlesø Kanal er en gravet kanal mellem Vejlesø og Store Kalv i Furesøen. Kanalen er gravet af de Coninck. Kanalen blev i 1895-1896 uddybet og udvidet.

Kanalen blev anlagt af hensyn til bådtrafikken mellem søerne, og den har erstattet Vejlesøs naturlige afløb til Furesøen, der forløb fra Vejlesøs vestside mod Lillekalv. 

Kanaler i Danmark
Holte
Haguenau

Haguenau er en by i departementet Bas-Rhin i den franske region Alsace. Byen har i hvert fald siden 1291 været fri rigsstad under Det tysk-romerske Rige.

Eksterne henvisninger

Kilder 

Byer i Bas-Rhin
Frie rigsstæder
Lim (flod)

Lim (serbisk: Лим) er en 220 km lang biflod til Drina på Balkan, i det geografiske område Sandžak. Lim har sit udspring ved bjerget Maglić i Prokletije i det østlige Montenegro, og løber gennem den nordøstlige del af Montenegro videre ind i Serbien. I Bosnien-Hercegovina ender Lim, hvor den løber ud i Drina.

I Montenegro løber Lim gennem byene Plav, Andrijevica, Berane og Bijelo Polje, i Serbien gennem Prijepolje og Priboj. I Bosnien-Hercegovina løber Lim gennem Rudo og munder ud i Drina ved Međeđa, hvor kraftværket i Visegrad-dæmningen ved Višegrad medfører en kunstig indsø, hvor Lim munder ud.

Vandløb i Europa
Kaysersberg

Kaysersberg er en kommune i departementet Haut-Rhin i den franske region Alsace.
Kaysersberg er en af byerne på Vinruten i Alsace.

Berømte bysbørn  
Albert Schweitzer er født i Kaysersberg, hvor der findes et museum om byens berømte søn.

Henvisninger 

Byer i Haut-Rhin
Frie rigsstæder
Munster (Haut-Rhin)

Munster (tysk: Münster im Elsass) er en by i departementet Haut-Rhin i den franske region Alsace.

Henvisninger 

Byer i Haut-Rhin
Frie rigsstæder
Obernai

Obernai (tysk: Oberehnheim) er en by og en kommune i departementet Bas-Rhin i den franske region Alsace.

Obernai er en af byerne på Vinruten i Alsace.

Kilder og henvisninger 

Byer i Bas-Rhin
Frie rigsstæder
Tour de France-byer
Rosheim

Rosheim er en by og en kommune i departementet Bas-Rhin i den franske region Alsace.
Rosheim er en af byerne på Vinruten i Alsace.

Byer i Bas-Rhin
Frie rigsstæder
Sélestat

Sélestat (tysk: Schlettstadt) er en by og kommune i departementet Bas-Rhin i den franske region Alsace.

Henvisninger 

Byer i Bas-Rhin
Frie rigsstæder
Levy Blang

Levy Blang (30. november 1889 i Rønne – 27. oktober 1976) var en dansk præst og folketings- og landstingsmedlem.

Han var søn af afdelingschef H.J. Blang og hustru Christine født Jensen og blev i 1914 gift med Dora født 1893 i Vestermarie Sogn, datter af gårdejer H.P. Ipsen og hustru Olivia født Jensen.

Han blev student i 1909 og cand.theol. i 1914. Han var sognepræst til Pedersker fra 1914, provst for Bornholms Østre Provsti fra 1927-59 og provst for Bornholms Vestre Provsti 1935-36. Han var Ridder af Dannebrog.

Han var medlem af Folketinget for Venstre for Bornholms amtskreds 1920-28 og landstingsmand for 3. kreds (Bornholm) 1928-34.

Han har udgivet:
 Et tidsbillede fra svundne tider. Bornholms Tidendes Trykkeri, 1969.

Kilder 
 Kraks Blå Bog 1957

Folketingsmedlemmer i 1920'erne
Tidligere folketingsmedlemmer fra Venstre
Præster fra Danmark
Personer fra Rønne
Landstingsmedlemmer i 1920'erne
Landstingsmedlemmer i 1930'erne
Teologer fra Danmark
Riddere af Dannebrog
Personer i Kraks Blå Bog (afdøde)
Landstingsmedlemmer fra Venstre
Turckheim

Turckheim (tysk: Türkheim) er en by og kommune i departementet Haut-Rhin i den franske region Alsace.
Turckheim er en af byerne på Vinruten i Alsace.

Henvisninger 

Byer i Haut-Rhin
Frie rigsstæder
Wissembourg

Wissembourg (tysk: Weißenburg im Elsass) er en by og kommune i departementet Bas-Rhin i den franske region Alsace.

Henvisninger 

Byer i Bas-Rhin
Frie rigsstæder
Yasmine Bleeth

Yasmine Amanda Bleeth (født 14. juni 1968) er en amerikansk skuespiller, der blev kendt for sin rolle som Caroline Holden i tv-serien Baywatch.

Hun var kærester med Beverly Hills 90210-stjernen Luke Perry.

Referencer

Eksterne henvisninger 

 

Skuespillere fra New York
Personer fra New York City
Baywatch
Vagn Bro

Vagn Hans Christophersen Bro (17. februar 1894 i Kolding – 22. december 1966 i Faxe) var en dansk politimester og folketingsmedlem.

Han var søn af overlærer J.C. Bro (død 1941) og hustru Nicoline født Hansen (død 1938) og blev i 1949 gift med Ane, datter af gårdejer Rasmus Nielsen og hustru Ingrid født Persson.

Han blev student i Kolding i 1912 og cand.jur. i 1919.

Han var medredaktør af Dansk Folkestyre 1915-16, juridisk manuduktør 1919-28, sekretær i Østre Landsret 1919 og sekretær i finansministeriet 1919-20. Han var konstitueret politimester i Præstø købstad og Vordingborg Nordre Birk 1928-30, fuldmægtig ved Østre Landsret 1930, konstitueret politimester for Hasle m.fl. herreder i samt Frijsenborg-Faurskov Birk 1934, politimester i Præstø i 1935, i Køge og Haslev fra 1943. 

Han var medlem Folketinget for Venstre for Stege-Vordingborg i 1920, for Bogense-Middelfart 1926-35, for Ruds Vedby 1939-45 og for Vejle Amt fra 1953.

Han var medudgiver af Møens Dagblad 1921.

Han blev landskendt ved at give sig selv en fartbøde, at give en herreløs hund logi i arresten julen over i 1949, og senere i 1950 ved at lade en påkørt kat aflive og begrave på det offentliges regning. Og i 1958 for at køre i karet ved karnevallet i Køge med en letpåklædt skuespiller, Vivi Bak.

Han har udgivet:
 Politimesteren fortæller (1965)

Kilder 
 Kraks Blå Bog 1957

Eksterne henvisninger 
 

Politifolk fra Danmark
Tidligere folketingsmedlemmer fra Venstre
Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Personer fra Kolding
Mauth

Mauth er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.

Geografi 

Kommunen ligger i Region Donau-Wald i Bayerischer Wald ved udkanten af Nationalpark Bayerischer Wald. Landsbyen Finsterau, der ligger i 1.000 meters højde, er en af de mest afsidesliggende landsbyer i Bayerischen Wald og har i 1.130 meters højde en grænseovergang til Bučina i Tjekkiet for fodgængere og cyklister. Busser i Nationalparken kører til grænseovergangen. Selve Mauth ligger 10 km nord for Freyung, 20 km nordøst for Grafenau og omkring 44 km fra Passau.

Nabokommuner 
 Hohenau
 Freyung
 Hinterschmiding
 Philippsreut

Inddeling 
Der er ud over Mauth følgende landsbyer og bebyggelser i kommunen: Annathal, Bärnbachruh, Finsterau, Heinrichsbrunn, Hohenröhren, Neuhütte, Spicking, Tummelplatz, Vierhäuser og Zwölfhäuser.

Eksterne henvisninger 

 Frilandsmuseum Finsterau
 Fotos fra Bayerischer Wald
Neureichenau

Neureichenau er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.

Geografi 
Kommunen ligger i Region Donau-Wald i trekanten mellem Tyskland – Østrig – Tjekkiet eller Bayern – Böhmen – Mühlviertel ved foden af Dreisesselberg i den nedre del af Bayerischer Wald. Neureichenau ligger 15 km øst for Waldkirchen, 20 km sydøst for Freyung, 26 km fra grænsen til Tjekkiet (ved Philippsreut) og 7 km fra grænsen til Østrig

Nabokommuner 
 Jandelsbrunn
 Grainet
 Haidmühle
 Schwarzenberg am Böhmerwald
 Breitenberg (Niederbayern)

Inddeling 
Kommunen består ud over hovedbyen Neureichenau af disse landsbyer og bebyggelser: Altreichenau, Gsenget, Klafferstraß, Lackenhäuser, Bernau, Binderbruck, Branntweinhäuser, Duschlberg, Gänswies, Gern, Fischergrün, Hinterfreundorf, Kernberg, Kleingsenget, Lackerau, Langbruck, Loiblau, Pleckenstein, Riedelsbach, Röhrndlberg, Schimmelbach, Spitzenberg, Stubenberg og Spillerhäuser.
Ludvig Christian Müller

Ludvig Christian Müller (født 12. maj 1806 i København, død 5. juni 1851 i Hammelev) var en dansk præst og seminarieforstander, far til Sigurd Müller.

Müller blev student i 1822. Som studerende kaldtes han "hebraiske", "syriske" eller "islandske" Müller på grund af sine sproglige studier; gennem disse studier kom han i forbindelse med Jacob Chr. Lindberg og igennem denne med N.F.S. Grundtvig, hvis elev han blev. Efter at han i 1827 var blevet cand.teol., underviste og manuducerede han, skrev en islandsk grammatik (1830), opholdt sig derpå 1½ år på Island, og efter sin hjemkomst udgav han en hebraisk grammatik (1834), en Samling angelsaksiske tekster med ordbog (1835), en islandsk læsebog med ordforklaring (1837), og 1836 begyndte han at udgive sin »Danmarks Historie«. Ved siden af denne store litterære virksomhed holdt han foredrag.

I 1837 blev Müller kapellan ved Ribe Domkirke og sognepræst for Seem, 1842 sognepræst for Snedsted og Nørhå i Aalborg Stift og forstander for Snedsted Seminarium, som 1848 flyttedes til Ranum, og Müller flyttede med som forstander for Ranum Seminarium. Han var en fremragende prædikant, og som seminarieforstander fik han indflydelse i vide kredse; hans friske og oprigtige personlighed med de store evner som lærer blev befrugtende for mange seminarieelever, således for Christen Berg. På grund af de usunde forhold i Ranum måtte han søge bort, og 1850 blev han præst i Starup og Grarup ved Haderslev, men da var han allerede mærket til døden. Müllers "Bibelske Historie", hvoraf 1. del udkom 1843, 2. del 1851 (5. oplag 1891), har været brugt helt frem til det 20. århundrede. I 1864 udgav Fr. Hammerich en samling af Müllers småskrifter.

Kilder

Eksterne henvisninger 
 
 
 

Skolefolk fra Danmark
Præster fra Danmark
Danskere i 1800-tallet
Personer fra København
António da Madalena

António da Madalena (sommetider stavet, Antonio da Magdalena) var en portugisisk kappuchinermunk, der var en af de første vesterlændinge til at besøge templerne ved Angkor. Han rejste rundt på stedet i 1586 og i 1589 gav han en beskrivelse af sine indtryk til historikeren Diogo do Couto før han blev dræbt i et sibsforlis ud for Natal. Han forsøgte at hjælpe i en restaureringsindsats for Angkor, men projektet var ikke succesfuldt.

Tjek fødsels- og dødsår
Katolske munke
Opdagelsesrejsende fra Portugal
Sojuz TMA-12

Sojuz TMA-12 er en russisk rummission til Den Internationale Rumstation. Opsendt d. 8. april 2008 og ankom til rumstationen d. 10. april 2008. Rumfartøjet er koblet til rumstationen i syv måneder hvorefter den vender tilbage med en delvis udskiftet besætning.

Rumfartøjet medbragte to kosmonaut/astronaut'er og en rumturist. Bortset fra rumturisten var det den 17. ISS Ekspedition der ankom til ISS.

Retur til Jorden 24. oktober 2008 
Rumfartøjet vendte retur til Jorden d. 24. oktober 2008 med de to samme kosmonaut/astronaut'er som under opsendelsen, men med en anden rumturist.

Besætning 
Opsendelse – 8. april 2008
   Sergei Volkov (kaptajn)
   Oleg Kononenko (flyvemaskinist)
   Yi So-yeon (rumturist) (Retur: Soyuz TMA-11)

Retur til Jorden – 24. oktober 2008
   Sergei Volkov (kaptajn)
   Oleg Kononenko (flyvemaskinist)
   Richard Garriott (rumturist) (Ankommet med: Soyuz TMA-13)

Hovedartikler:

Eksterne henvisninger 
 35-årig russer bliver den første anden generations-astronaut Ingeniøren 
 Expedition 17  NASA 

Sojuz-programmet
Ægte kartebolle

 
Ægte kartebolle (Dipsacus sativus) er en toårig plante med en stiv, opret vækst. Planten indeholder farvestof.

Ægte kartebolle ligner meget gærdekartebolle, men støttebladene i blomsterstanden stritter hos ægte kartebolle vinkelret ud, mens de er opadbøjede hos Gærde-Kartebolle .

Beskrivelse 
Stænglerne er forgrenede i den øverste halvdel, og de er furede og udstyret med krumme torne. Støttebladene er korte, stive og ubøjelige. Bladene er i første omgang samlet som en roset ved jorden, men senere findes de også som modsat stillede stængelblade. To modsatstillede blades fod danner tilsammen et lille bæger, som ofte samler dug eller regn. Bladene er smalt ægformede med tandet rand. Begge bladsider er lysegrønne, og langs bladstilken og på midterribbens underside finder man stive torne.  

Blomstringen sker i juli-august. Blomsterne er samlet i endestillede, aflangt ægformde stande, der domineres af de stive støtteblade. De enkelte blomster er uregelmæssige og firetallige med lyserøde kronblade. Frugterne er nødder, der bliver siddende langt hen på vinteren.

Rodnettet er kraftigt og vidt udbredt. 

Højde x bredde og årlig tilvækst: 1,00 x 0,25 m (100 x 25 cm/år).

Hjemsted 
Man anser planten for at høre hjemme i området omkring Middelhavet, men den er også naturaliseret i store dele af Vest-, Central- og Østeuropa samt i Nordamerika. Den foretrækker voksesteder i fuld sol, gerne på en veldrænet, tør og ikke sur jord. 

Ved en opgørelse af plantearter på Londons fælleder fandt man denne art voksende sammen med bl.a. alm. agermåne, draphavre, pastinak, alm. røllike, bibernelle, flitbladet kongelys, foderesparsette, lægeærenpris, opret hejre, rød kornel, 
sorthovedknopurt, vellugtende gulaks og vild hør

Note 

Toårige urter
Planter i Danmark
Kartebolle
Pave Simplicius

Pave Simplicius 1. (død 10. marts 483) var pave i perioden 468-483. Han blev helgenkåret efter sin død.

Simplicius stammede fra Tivoli, Italien og søn af en mand ved navn Castinus. Det meste af det, man kender til ham, stammer fra Liber Pontificalis.

Simplicius var tilhænger af beslutningen på det 4. økumeniske koncil i Kalkedon, hvor tilhængerne af Eutyches blev fordømt som kættere. Han støttede også italienerne mod plyndrende barbariske indtrængende, men måtte se til, da heruliske lejesoldater gjorde oprør og udråbte Odoaker til konge af Italien i 476 efter at have afsat Romulus Augustus, den sidste kejser i det Vestromerske rige. Odoaker foretog dog ikke de store forandringer vedrørende styret af Rom, som Simplicius sad solidt på. Overordnet set arbejdede denne på at fastholde Roms autoritet i den vestlige kirke.

Simplicius bliver endvidere krediteret for at have opført en kirke, der fik navn efter den kvindelige martyr og jomfru, Sankt Bibiana.

Hans festdag er dødsdagen, 10. marts.

Paver
Tjek fødselsår
Charles G. Dawes

Charles Gates Dawes (født 27. august 1865, død 23. april 1951) var en amerikansk politiker og diplomat.

Dawes kom ind i politikken efter William McKinleys valgsejr i 1896, men tabte senatvalget i 1902 og trak sig tilbage fra politikken. Fra 1921 arbejdede han igen for regeringen. I 1926 delte han Nobels fredspris for 1925 med Austen Chamberlain; de fik prisen for Dawes-planen.

Han var USA's vicepræsident under Calvin Coolidge mellem 1925 og 1929.

Eksterne henvisninger 

 Charles G. Dawes på nobelprize.org

USA's vicepræsidenter
Modtagere af Nobels fredspris
Personer fra Ohio
Nobelprismodtagere fra USA
Amerikanere i 1800-tallet
Amerikanere i 1900-tallet
Dansk Melodi Grand Prix 2007

Dansk Melodi Grand Prix 2007 var den danske konkurrence om at deltage i Eurovision Song Contest 2007. For første gang blev der afholdt 2 semifinaler og en 1 finale. De 2 semifinaler blev holdt henholdsvis i Holstebro og Aalborg. Finalen blev holdt i Horsens. Årets værter var Camilla Ottesen og Adam Duvå Hall. 

Grunden til at DR valgte at lave 2 semifinaler var, at interessen var stor for Melodi Grand Prixet i den danske befolkning og at i Sverige gik det godt med semifinaler. En anden ny ting som blev introduceret ved dette Melodi Griánd Prix var to wildcards – et til P3 og et til P4. Lytterne fra hver kanal sendte en sang videre til finalen, så der blev 10 finalister i alt. 

Vinderen DQ med sangen Drama Queen. Han sikrede sig faktisk ikke direkte adgang til finalen via semifinalen, men blev tildelt et wildcard af P3's lyttere.

Semifinaler

Semifinale 1 – Musikteatret Holstebro 
1. semifinale vlev afholdt den 26. januar 2007:

Semifinale 2 – Aalborg Kongres og Kultur Center 
2. semifinale blev afholdt den 2. februar 2007:

 Gik videre på et wildcard

Wildcard 
De sange, der ikke kvalificerede sig direkte til finalen, blev ud fra redaktionelle overvejelser fordelt i to puljer, en P3-pulje og en P4-pulje. Radiolytterne kunne herefter i fire dage stemme på deres favoritter via sms. Fra hver pulje gik den sang, der fik flest stemmer, videre til finalen.

P3's wildcard

P4's wildcard

Finalen 
Finalen blev afholdt 10. februar 2007 i Forum Horsens.

Afstemning
Vinderen blev fundet ved seerafstemning. Seerne kunne stemme via fastnettelefon eller SMS. Dog kunne der kun foretages opkald fra fastnettelefoner med endetallene 2, 4, 7 og 8. Under pointafgivningen var landet inddelt i fem regioner. Fra hver region var der hhv. 12, 10, 8, 6 og 4 stemmer til de fem sange, der havde fået flest stemmer.

 
2007
Neuschönau

Neuschönau er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.

Geografi 
Kommunen ligger i Region Donau-Wald i Bayerischer Wald. Den grænser mod øst til Hohenau, mod vest til Sankt Oswald-Riedlhütte, mod syd til Grafenau (Niederbayern) og i nord til Nationalpark Bayerischer Wald, og den tjekkiske kommune Modrava (Mader). Grænsen til denne kommune kan på grund af naturbeskyttelse ikke passeres, trods ihærdige forhandlinger om at få åbnet traditionelle vandreveje.

I kommunen er der disse landsbyer og bebyggelser: Neuschönau, Schönanger, Altschönau, Waldhäuser, Grünbach, Forstwald, Katzberg.

Kunstnerlandsbyen Waldhäuser er med 1.000 moh. den højest beliggende landsby i Bayerischer Wald.
Lusen er med 1.375 moh. det højeste punkt i kommunen.